**תקנון לפעילות "תחרות תמונות מתכונים- מאסטר שף"**

1. **הגדרות**

# **"הפעילות"** פעילות שמטרתה היא מתן במה לגולשים, המעוניינים לשלוח תמונות של מנות שבישלו, ולהעמיד לרשות הציבור ללא תמורה את הצילומים באתר האינטרנט mako.

# **"משתתף"** גולש באתר אשר העמיד לרשות הציבור את תמונת המנה שלו.

# **"קשת"** שידורי קשת בע"מ.

# **"האתר"** אתר mako אשר כתובתו היא: [www.mako.co.il](http://www.keshet-tv.com).

# **"תמונה**" תמונה מקורית מצולמת שיצר גולש ובה צילום של מנה שבישל המשתתף.

# **"תוכן"** כל מידע מכל מין וסוג, לרבות, תוכן מילולי וחזותי.

# **"הפרסים"** "סיר גולד 3.5 ליטר מתוצרת "סולתם" וסט סירים 6 חלקים מתוצרת "כרמל"

# **"ספק הפרס"** MGM סחר בע"מ

1. **פרשנות**

## בכל מקרה של סתירה ו/או אי התאמה כלשהי בין הוראות תקנון זה לפרסומים אחרים כלשהם בדבר הפעילות לרבות בעיתונות, תגברנה הוראות תקנון זה לכל דבר ועניין.

## החלוקה לסעיפים וכותרות הסעיפים הינה לשם נוחיות בלבד ולא תשמש לצרכי פרשנות.

1. **הפעילות - כללי**

## החל מיום ה-13.10.2010 ועד ליום 20.11.2010 ניתן יהיה להעלות תמונות למתחם הפעילות באתר (להלן: "**תקופת הפעילות**").

## מובהר בזאת כי קשת תהא רשאית להאריך ו/או לקצר את תקופת הפעילות על פי שיקול דעתה הבלעדי.

## מטרת הפעילות היא מתן במה לגולשים, המעוניינים ליתן פומבי תמונה של מנה שבישלו באמצעות האתר.

1. **השתתפות בפעילות**
   1. ההשתתפות בפעילות מותנית ברישום באתר: המשתתף יתבקש למלא את פרטיו (שם, שם משפחה, אי-מייל), כתנאי להעלאת תמונתו.
   2. **לקשת שמורה הזכות להשתמש בתמונות במסגרת תכניותיה ו/או במסגרת יצירות אחרות בבעלותה ושאינן בבעלותה וזאת בכל דרך ו/או אמצעי (בכל מדיה ובכל פלטפורמה), בכל עת ובכל מקום, ללא מגבלה כלשהי**.
2. **בחירת הזוכים + פרסים**
   1. בתום תקופת הפעילות תבחר מערכת האתר על פי שיקול דעתה את הזוכים בפרסים, ייבחרו 5 זוכים לפי הפירוט הנ"ל: זוכה אחד בפרס סט סירים 6 חלקים תוצרת "כרמל" ו 4 זוכים בפרס סיר גולד 3.5 ליטר מתוצרת "סולתם".
   2. נציגי קשת יצרו קשר עם הזוכים ויבשרו להם על דבר זכייתם. נציגי ספק הפרס יקבלו את פרטי הזוכים מקשת וישלחו אליהם את הפרסים.
   3. יובהר כי לשם אספקת הפרסים על הזוכים יהיה לספק את הפרטים הבאים מלבד הפרטים שמולאו בהרשמה לאתר: כתובת מלאה, טלפון ליצירת קשר
   4. אספקת הפרסים תהיה כפופה לתקנון אתר "MGM סחר" כמפורט להלן: <http://deals.mako.co.il/takanon.asp>
3. **תנאים כללים**
   1. בהשתתפותו בפעילות מסכים, מאשר ומצהיר המשתתף כי קרא את התקנון והמשתתף מקבל על עצמו את הוראות התקנון וגם אם לא קרא את התקנון מסכים המשתתף כי תקנון זה יחול עליו ויחייבו לכל דבר ועניין.
   2. המשתתף בפעילות מאשר כי אין לו ולא תהיה לו כל טענה ו/או זכות בקשר לתמונה ו/או פרסום שמו ביחס לתמונה ו/או ציון העובדה שהעלה תמונה לאתר הפעילות.
   3. קשת תהא רשאית לפרסם פרטים מזהים של מי מהמשתתפים בקשר לתמונות בכל מדיה בה תבחר קשת (סלולארית, אינטרנטית ו/או טלוויזיונית)**.**
   4. קשת ו/או מי מטעמה אינה אחראית ולא תהא אחראית באופן כלשהו לפעילותן התקינה של האינטרנט ו/או כל אמצעי תשתית או תקשורת אחר, על כל רכיביהן ולא תשא באחריות להפסקות, הפרעות, ניתוקים, נזקים, הוצאות, מניעת רווח וכיו"ב, אשר יגרמו למשתתף בקשר עם השתתפות בפעילות, במישרין ו/או בעקיפין.
   5. משך הפעילות, לרבות מספר ימי הפעילות אשר בהן תתנהל הפעילות, ייקבעו על ידי קשת על פי שיקול דעתה הבלעדי וללא זכות ערעור.
   6. קשת רשאית להפסיק ו/או לבטל את הפעילות ו/או לשנות את תנאיה (שינויים סבירים) בתקנון זה, מכל סיבה שהיא, על פי שיקול דעתה הבלעדי.
   7. קשת תהא הפוסקת הסופית בכל עניין הנוגע לפעילות ובנוגע לכל שאלה שתתעורר במהלכו ו/או בקשר עמו ובנוגע לכל תקלה ו/או בעיה ו/או כל מצב בלתי צפוי שיווצר במהלך הפעילות, בין אם צוינו במפורש בתקנון זה ובין אם לאו ולמשתתף לא תהיה כל טענה בשל כך.
   8. ההשתתפות בפעילות אסורה על עובדי קשת ו/או ספק הפרס ובני משפחותיהם.
   9. קשת ו/או מי מטעמה אינם אחראים כלפי המשתתף לכל נזק גוף ו/או רכוש ו/או אחר אשר ייגרם למשתתף ו/או לאחר עקב הפעילות ו/או בשל זכייתו בפרס/טובת הנאה כלשהו ו/או עקב השתתפותו בפעילות ו/או נזק שנגרם במהלך הפעילות.
4. **התוכן המועלה לאתר**
   1. קשת אינה מחויבת לפקח על התכנים המועלים לאתר במסגרת הפעילות והיא אינה עושה כן בפועל. עם זאת, קשת שומרת לעצמה את הזכות לעיין בתוכן המועלה לאתר ולהסירו אם לפי שיקול דעתה הבלעדי הוא מפר את תנאי התקנון או מכל טעם אחר שהוא. ביצוע פעולות ממין זה לא ייצור התחייבות או אחריות מצדה של קשת בקשר לפיקוח על התוכן המועלה באתר.
   2. קשת לא תהא אחראית לכל נזק ישיר או עקיף, כספי או אחר, שייגרם למשתתף כתוצאה מפרסום החומר שהעלה באתר או בכל מקום אחר, או כתוצאה מכך שהתוכן שהעלה לאתר הוסר או נערך, או כתוצאה מכך שמלכתחילה נמנעה ממנו האפשרות להעלות תוכן לאתר, גם אם קשת או מי מספקיה קיבלו מידע אודות האפשרות להתרחשות נזקים.
   3. המשתתף מצהיר ומתחייב כי התוכן המועלה על ידו לאתר אינו סודי, חסוי או אישי
   4. המשתתף מתחייב לפצות ו/או לשפות את קשת, מייד עם דרישתה הראשונה, בגין כל תביעה ו/או דרישה ו/או נזק בקשר לתוכן שהועלה על ידיך לאתר.
5. **תכנים אסורים**
   1. המשתתף אינו רשאי להעלות לאתר תוכן שאינו חוקי או כל תוכן אחר הנכלל במסגרת התכנים הבאים :
   2. פרסום או הצעה למכור או לקנות מוצר.
   3. חומר המוגן באמצעות חוקי קניין רוחני, או חוקים לגבי פרסום, אלא אם הזכויות לגבי חומר זה נמצאות בבעלות המשתתף או בשליטתו, או שקיבל את ההסכמות הדרושות כדי לעשות זאת.
   4. תכנים המהווים לשון הרע על אדם, פוגעים בפרטיותו או בשמו הטוב.
   5. השמצה, גידופים, הטרדה, מעקב, איום או כל הפרה אחרת של הזכויות החוקיות של אנשים אחרים, לרבות פגיעה בפרטיות.
   6. פרסום של כל חומר או מידע לא-ראויים, גסים, משמיצים, מגונים או לא חוקיים.
   7. פרסום כל חומר או מידע אשר מעודדים אפליה, שנאה או אלימות, כנגד אדם אחד או קבוצה אחת, על בסיס גזע, דת, מין, נטייה מינית, עדה, או אומה.
   8. תכנים שהם בגדר דבר העלול לעודד, לשדל, להמריץ או לסייע לאחר לבצע מעשה האסור על פי חיקוק או עלולים לגרור אחריות משפטית.
   9. פרטים אישיים של משתמשים אחרים.
   10. תכנים שפרסומם נאסר לפי הוראות כל דין וכן תכנים המהווים הפרת חוקים או תקנות כלשהם.
   11. תכנים העלולים להגביל אחרים או למנוע מהם את השימוש באתר.
   12. תכנים העלולים לפגוע בתפקוד המחשב של אדם אחר או ברכושו של אדם אחר, לרבות קבצים המכילים וירוסים וכיו"ב, ולרבות כל חומר מחשב העלול לשמש לביצוע עבירות מחשב (כמוגדר בחוק המחשבים, התשנ"א - 1995).
   13. תכנים המנוגדים לכללי השימוש המקובלים באינטרנט או העלולים לגרום נזק או לפגוע במשתמשי האתר בפרט, ומשתמשי האינטרנט בכלל.
6. **קניין רוחני**
   1. בעצם העלאת תכנים המיועדים לפרסום באתר, המשתתף מאשר כי הינו בעל כל הזכויות בהם ו/או בעל הרשאה כדין מבעל הזכות אשר התיר לו למסור את התוכן לפרסום באתר וכי הוא רשאי למוסרם לפרסום.
   2. במסירת התכנים לפרסום המשתתף מקנה לקשת או למי מטעמה רישיון חינם, בלתי מוגבל בזמן ובלתי ניתן לשלילה להשתמש בתוכן בכל דרך, לרבות להעתיק, לשכפל, להפיץ, לשווק, לשדר, להציג לציבור, לבצע בציבור, לעבד, לערוך, לתרגם ולהשתמש בתכנים בכל דרך נוספת, וכן מסכים/מה להעניק לקשת את הזכות להעניק רישיון משנה לשימוש בזכויות אלה – כולן או חלקן – לכל צד שלישי, באתר, בדברי דפוס, לרבות בעיתונים, ובמגזינים, במדיות דיגיטאליות, ברשתות התקשורת, לרבות תקשורת חוטית, אל-חוטית, סלולארית, כבלים ולווין, ובכלל זה גם במקרה שקשת או צד שלישי כלשהו יפיקו הכנסה בגין השימוש שיעשה בתכני המשתמשים כאמור.
   3. לא תשולם למשתתף כל תמורה, פיצוי או תמלוגים עבור השימוש בתוכן שהועלה לאתר, כנאמר בתנאים אלה.
7. **פיקוח**
   1. לקשת אין מחויבות לפקח על התכנים המועלים לאתר, ואין היא עושה זאת. עם זאת, קשת שומרת לעצמה את הזכות לעיין בתוכן המועלה לאתר ו/או או להסירו באופן מיידי, לפי שיקול דעתה הבלעדי, לפני ו/או אחרי העלאת התוכן לאתר.
   2. המשתתף מסכים לכך שקשת תהיה רשאית להסיר תוכן שיעלה לאתר או למנוע ממנו מלכתחילה לפרסם תוכן באתר, לפי שיקול דעתה הבלעדי, במידה ופעל בניגוד לכללים אלה או מכל טעם שהוא. כמו כן, קשת תהיה רשאית, על פי שיקול דעתה הבלעדי, לחסום את יכולתו להשתמש באתר. ביצוע פעולות ממין זה לא ייצור התחייבות או אחריות מצדה של קשת בקשר לתכנים המועלים לאתר. האחריות הבלעדית להם ולכל תוצאה הנובעת מהעלאתם לאתר חלה על המשתתף שמסרם לפרסום.
8. **דין וסמכות שיפוט**
   1. לבתי המשפט בתל אביב תהיה הסמכות הבלעדית לדון בכל מחלוקת הנובעת מהסכם זה או הנוגעת לו.